**REPUBLIKA HRVATSKA Broj RKP-a: 47158**

**UPRAVNI SUD U RIJECI**

**Erazma Barčića 5, 51000 Rijeka OIB: 46227608101**

**Razina: 11**

**Razdjel: 109 Ministarstvo pravosuđa i uprave**

**Glava: 27 Upravni sud u Rijeci**

**Šifra djelatnosti prema NKD-u 2007.: 8423 Sudske i pravosudne djelatnosti**

**Aktivnost: 3590006**

U Rijeci, 02. siječnja 2024.

**OBRAZLOŽENJE POSEBNOG DIJELA FINANCIJSKOG PLANA**

 Sukladno čl. 36 Zakona o proračunu ( Narodne novine br. 144/21) proračunski i izvanproračunski korisnici dužni su uz prijedlog financijskog plana izraditi dostaviti obrazloženje posebnog dijela financijskog plana, kojeg dostavljamo u nastavku.

**Financijsko razdoblje 2024.-2026.**

**Plaće i doprinosi:**

Ukupni predviđeni utrošak plaća i doprinosa dužnosnika, službenika za 2024. proračunsku godinu iznosit će 755.800,00 €. Obračun je napravljen za 9 dužnosnika i 23 službenika. DSV će u 2024. godini raspisati natječaj za jednog (1) suca pa je i to uključeno u plan.

Ukupni predviđeni utrošak plaća i doprinosa dužnosnika i službenika za 2025. proračunsku godinu iznosit će 757.050,00 €. Za obračun su uzeti isti parametri kao i za 2024. godinu samo što je uvećan iznos za godinu staža za svakog zaposlenika.

Ukupni predviđeni utrošak plaća i doprinosa dužnosnika i službenika za 2026. proračunsku godinu iznosit će 762.350,00 €. Za obračun su uzeti isti parametri kao i za 2024. i 2025. godinu samo što je uvećan iznos za godinu staža za svakog zaposlenika.

Ostali rashodi za zaposlene, prava ostvarena temeljem Kolektivnog ugovora:

Planirani iznos od 21.050,00 € za 2024., 20.800,00 € za 2025., 18.500,00 € za 2026. odnosi se na sljedeće stavke: isplata božićnice i regresa za 23 službenika, 2 službenika za jubilarnu, pomoći za bolovanje za 1 službenika, posmrtna pomoć 1 službenika, dar za djecu za 10 djece.

Naknade za prijevoz za rad na terenu i odvojeni život:

U planirani iznos od 18.300,00 € uključene cijene pokaznih karata javnog prijevoza na području grada Rijeke i okolice, uključeno povećanje cijena i odredbe novog Kolektivnog ugovora za državne službenike i namještenike na bazi 22 službenika i namještenika i 2 suca.

**Materijalni rashodi:**

Prijedlog plana proračuna za 2024.-2026. g. napravljen je sukladno Uputi Ministarstva pravosuđa i uprave.

 Stručno usavršavanje sudaca i službenika- osigurana sredstva u iznosu od 6.800,00 € zbog potrebe trajnog usavršavanja i usvajanja novih znanja, a s ciljem stjecanja i razvijanja novih znanja, vještina i sposobnosti usmjerenih podizanju razine njihove samostalnosti, stručne osposobljenosti i djelotvornosti, a potrebnih za pravilno i
djelotvorno obavljanje poslova njihova radnog mjesta.

Uredski materijal i ostali materijalni rashodi- sredstava u iznosu od 15.000,00 € osigurana za stručnu literaturu i uredski potrošni materijal.

Usluge električne energije su se povećale obzirom na općenito povećanje cijene energenata u svim segmentima stvarni troškovi se procjenjuju na 25.500,00 € godišnje.

Zdravstvene i veterinarske usluge sukladno čl. 55. st.1. Kolektivnog ugovora za državne službenike i namještenike, službenici i namještenici imaju svake tri godine pravo na sistematski pregled. Obzirom na navedeno moraju se planirati sredstva u 2024.g. za isto. Plan je napravljen sukladno trenutačno broju zaposlenih te shodno novom sklopljenom Kolektivnom ugovoru i povećanom iznosu od 159.27 € po zaposleniku.

Pristojbe i naknade planirano za naknadu zbog neispunjenja obveze kvotnog zapošljavanja osoba s invaliditetom u iznosu od 2.000,00 € za 2024. godinu te 2.200,00 € za 2024. i 2.500,00 € za 2025.

Kamate za primljene kredite i zajmove ( financijski leasing) planirano u iznosu od 850,00 € - za otplatu putem financijskog leasinga za jedno vozila.

**Nabava opreme:**

Planirano za prijevozna sredstva u cestovnom prometu u iznosu od 4.400,00 € - za otplatu putem financijskog leasinga za jedno vozilo za razdoblje od 2024.-2026.

Planirana sredstva za uredski namještaj i komunikaciju opremu za potrebe sudnica i raspravnih dvorana odnosno za zamjenu dotrajalog uredskog namještaja i opreme za razdoblje od 2024.-2026.

**Vlastiti prihodi:**

U skladu sa čl. 54 Zakona o proračunu vlastiti prihodi ostvaruju se od usluga kopiranja sudskih akata pa je na toj poziciji trebalo isplanirati sredstva.